गौरतलब है कि इस बार के चुनाव के ज़रिए तेजस्वी ने पहली बार राजनीति में अपनी क़िस्मत आज़माई। बिहार विधानसभा चुनाव के नतीजे राजद प्रमुख लालू प्रसाद के परिवार के लिए दोहरी खुशी लेकर आए। महागठबंधन को बड़ी जीत मिलने के साथ ही उनके दोनों बेटों ने भी अपने जीवन के पहले चुनाव में विजय हासिल की। लालू के दोनों बेटों तेजस्वी प्रसाद यादव और तेज प्रताप यादव ने अपने-अपने क्षेत्रों से जीत हासिल की।